## Naputak za provedbu Odluke o reprogramu kredita po Kreditnom programu zapošljavanja razvojačenih pripadnika Hrvatske vojske

### NN 21/2003 (11.2.2003.), Naputak za provedbu Odluke o reprogramu kredita po Kreditnom programu zapošljavanja razvojačenih pripadnika Hrvatske vojske

# MINISTARSTVO FINANCIJA

313

Na teme­lju
članka 5. Odluke o reprogramu kredita po Kreditnom programu zapoš­ljava­nja
razvojačenih pripadnika Hrvatske vojske (»Narodne novine« br. 101/02) ministar
financija donosi

## NAPUTAK

### ZA PROVEDBU ODLUKE O REPROGRAMU KREDITA PO KREDITNOM PROGRAMU ZAPOŠLJAVANJA RAZVOJAČENIH PRIPADNIKA HRVATSKE VOJSKE

Članak
1.

Ovim
Naputkom uređuje se način i postupak ostvariva­nja prava na reprogram kredita
sukladno Odluci Vlade Republike Hrvatske o reprogramu kredita po Kreditnom
programu zapoš­ljava­nja razvojačenih pripadnika Hrvatske vojske (»Narodne
novine« br. 101/02).

Članak 2.

Prema Odluci iz članka 1. ovoga Naputka da­lj­nji
reprogram kredita po Kreditnom programu zapoš­ljava­nja razvojačenih pripadnika
Hrvatske vojske vrši se, i to kako slijedi:

– sma­njuje se kamatna stopa za 2 postotna poena

– preostale kreditne obveze otplaćuju se u roku od 10
godina u jednakim mjesečnim anuitetima.

Članak 3.

Pravo na reprogram kredita, prema uvjetima iz Odluke
iz članka 1. ovoga Naputka, imaju sljedeći korisnici kredita:

– svi korisnici kredita koji su aktivni samostalni
poduzetnici ili obrtnici

– korisnici kredita koji su bili samostalni
poduzetnici ili obrtnici, ali su u međuvremenu odjavili poduzeće ili obrt te su
nezaposleni

– svi korisnici kredita kojima je namjena ulaga­nja
bila po­ljo­privreda.

Svi korisnici kredita navedeni u stavku 1. ovoga
članka, da bi ostvarili pravo na reprogram moraju imati potvrdu od
Podpovjerenstva na praće­nje zapoš­ljava­nja razvojačenih nezaposlenih branite­lja
da su namjenski iskoristili kredit. Ukoliko je potvrdu o namjenskom korište­nju
županijsko podpovjerenstvo izdalo već ranije za potrebe ostvariva­nja prava na
reprogram sukladno odluci Vlade Republike Hrvatske o promjeni uvjeta i načina
kreditira­nja od 25. ožujka 1999. godine, podpovjerenstva ne moraju potvrde
izdavati ponovo, ne­go će se koristiti one koje se već nalaze u poslovnim
bankama. Kod korisnika koji ne posjeduju potvrdu da su namjenski utrošili kredit,
a zainteresirani su za reprogram, podpovjerenstvo treba obaviti namjensku
kontrolu te ukoliko utvrdi da je kredit namjenski utrošen izdati o tome
potvrdu.

Članak 4.

Sukladno Odluci iz članka 1. ovoga Naputka, pravo na
reprogram utvrđuje se teme­ljem evidentiranog sta­nja u Hrvatskom zavodu za
zapoš­ljava­nje i Hrvatskom zavodu za mirovinsko osigu­ra­nje na dan 31. 7.
2002. godine.

Slijedom navedenog, da bi ostvarili pravo na
reprogram kredita, korisnici kredita trebaju donijeti potvrde kojima dokazuju
da imaju status nezaposlene osobe ili status aktivnog samostalnog poduzetnika
ili obrtnika na dan 31. 7. 2002. godine.

Članak 5.

U svrhu ostvare­nja prava na reprogram, prema
uvjetima iz Odluke iz članka 1. ovoga Naputka, korisnici kredita zahtjev za
reprogram podnose poslovnoj banci. Uz zahtjev za reprogram kredita korisnici
kredita trebaju donijeti dokumentaciju kojom će dokazati da li sukladno odluci
imaju pravo na reprogram kredita:

– korisnici kredita koji su aktivni samostalni
poduzetnici ili obrtnici trebaju donijeti potvrdu izdanu od područne službe Hr­vat­skog
zavoda za mirovinsko osigura­nje da su na dan 31. 7. 2002. godine bili
samostalni obveznici uplate doprinosa,

– korisnici kredita koji su bili samostalni
poduzetnici ili obrtnici, ali su u međuvremenu odjavili poduzeće ili obrt te su
nezaposleni ili su u mirovini, trebaju donijeti dokumentaciju iz koje je razvidno
da su imali prijav­ljeno poduzeće ili obrt te da su ga odjavili i potvrdu sa
Zavoda za zapoš­ljava­nje kojom dokazuju da su na dan  31. 7. 2002. godine bili prijav­ljeni kao nezaposleni odnosno
potvrdu sa Hrvatskog zavoda za mirovinsko osigura­nje da su u mirovini,

– korisnici kredita kojima je namjena ulaga­nja bila
po­ljoprivreda ostvaruju pravo na reprogram ukoliko banka posjeduje potvrdu
izdanu od županijskog Podpovjerenstva za praće­nje zapoš­ljava­nja razvojačenih
nezaposlenih branite­lja da su namjenski iskoristili kredit koja se koristila
za ostvariva­nje prava na reprogram po odluci Vlade Republike Hrvatske od 25.
ožujka 1999. godine.

Članak 6.

Kako bi svi korisnici kredita bili informirani o
postoja­nju mogućnosti da im se kredit reprogramira, zadužuju se poslovne
banke, u što kraćem roku, pisanim putem, obavijestili korisnike, da ukoliko
žele reprogram, zahtjev za reprogram mogu dostaviti poslovnoj banci do 31. 3.
2003. godine.

Članak 7.

Nakon što zaprimi zahtjeve za reprogram, poslovna
banka će sastaviti popis onih korisnika kredita koji su podnijeli zahtjev za
reprogram kredita i koji su dostavili potvrdu navedenu u članku 5. ovoga
Naputka te koji imaju pravo na reprogram sukladno Odluci iz članka 1. ovoga
Naputka.

Poslovna banka će popis iz stavka 1. ovoga članka
izraditi u dva originalna primjerka te će ga dostaviti u Hrvatsku banku za
obnovu i razvitak. Hrvatska banka za obnovu i razvitak donosi odluku o
reprogramu, a poslovne banke će na teme­lju dostav­ljene odluke zak­ljučiti
dodatak ugovoru o kreditu, koje­g uz korisnike kredita, potpisuju i jamci.

Članak 8.

Odobrenim promjenama uvjeta reprogramirala bi se
dospjela i nedospjela potraživa­nja prema sta­nju na dan 30. 4. 2003. godine, a
prvi anuitet dospio bi 31. 5. 2003. godine.

Članak 9.

Korisnici kredita koji ne podnesu zahtjev za
reprogram ili koji nemaju pravo na reprogram sukladno Odluci iz članka 1. ovoga
Naputka dužni su otplaćivati kredit sukladno starim uvjetima.

Članak 10.

Ovaj Naputak stupa na snagu osmoga dana od dana
objave u »Narodnim novinama«.

Klasa: 450-05/03-01/2
Urbroj: 513-05/03-2
Zagreb, 6. ve­ljače 2003.

Ministar
**dr. Mato Crkvenac**, v. r.

Naputak, NN 21/2003-313